

(Návrh)

UZNESENIE VLÁDY SLOVENSKEJ REPUBLIKY

č.

z  ............ 2018

**k návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony**

|  |  |
| --- | --- |
| Číslo materiálu: |  ............./2018 |
| Predkladateľ: | podpredseda vlády Slovenskej republiky pre investície a informatizáciu |

Vláda

A. schvaľuje

A. 1. návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony;

# B. poveruje

predsedu vlády

B. 1. predložiť vládny návrh zákona predsedovi Národnej rady Slovenskej republiky na ďalšie ústavné prerokovanie,

podpredsedu vlády pre investície a informatizáciu

B. 2. uviesť a odôvodniť vládny návrh zákona v Národnej rade Slovenskej republiky;

# C. ukladá

**vedúcemu úradu vlády**

**podpredsedovi vlády Slovenskej republiky pre investície a informatizáciu**

C.1. zabezpečiť prechod pôsobnosti v oblasti koordinácie prípravy politík regionálneho rozvoja vrátane prechodu štátnozamestnaneckých vzťahov, pracovnoprávnych vzťahov a iných právnych vzťahov zamestnancov, finančného, technického a materiálneho zabezpečenia a spisovej agendy z Úradu vlády Slovenskej republiky na Úrad podpredsedu vlády Slovenskej republiky pre investície a informatizáciu,

*k 1. januáru 2019*

C.2. zabezpečiť delimitáciu finančných prostriedkov účelovo určených na výkon pôsobnosti v oblasti regionálneho rozvoja uplatňovaných v štátnom rozpočte z kapitoly Úradu vlády Slovenskej republiky na Úrad podpredsedu vlády Slovenskej republiky pre investície a informatizáciu,

*k 1. januáru 2019*

C.3. pripraviť návrh novelizácie štatútu Úradu vlády Slovenskej republiky a štatútu Úradu podpredsedu vlády Slovenskej republiky pre investície a informatizáciu a predložiť ich na rokovanie vlády,

*k 1. januáru 2019*

**ministrovi dopravy a výstavby Slovenskej republiky**

**podpredsedovi vlády Slovenskej republiky pre investície a informatizáciu**

C.4. zabezpečiť prechod pôsobnosti v oblasti tvorby a uskutočňovania politiky mestského rozvoja vrátane prechodu štátnozamestnaneckých vzťahov, pracovnoprávnych vzťahov a iných právnych vzťahov zamestnancov, finančného, technického a materiálneho zabezpečenia a spisovej agendy z Ministerstva dopravy a výstavby Slovenskej republiky na Úrad podpredsedu vlády Slovenskej republiky pre investície a informatizáciu,

*k 1. januáru 2019*

C.5. zabezpečiť delimitáciu finančných prostriedkov účelovo určených na výkon pôsobnosti v oblasti tvorby a uskutočňovania politiky mestského rozvoja uplatňovaných v štátnom rozpočte z kapitoly Ministerstva dopravy a výstavby Slovenskej republiky na Úrad podpredsedu vlády Slovenskej republiky pre investície a informatizáciu,

*k 1. januáru 2019*

C.6. pripraviť návrh novelizácie štatútu Ministerstva dopravy a výstavby Slovenskej republiky a štatútu Úradu podpredsedu vlády Slovenskej republiky pre investície a informatizáciu a predložiť ich na rokovanie vlády,

*k 1. januáru 2019*

Vykonajú: predseda vlády

 podpredseda vlády Slovenskej republiky pre investície a informatizáciu

 vedúci úradu vlády

 minister dopravy a výstavby Slovenskej republiky

Na vedomie: predseda Národnej rady Slovenskej republiky